Къанокъуэ Арсен щIыналъэхэм я унафэщI нэхъ цIэрыIуэхэм ящыщщ
«Медиалогие» ООО-м игъэхьэзыращ 2013 гъэм и щIышылэ мазэм губернаторхэм я рейтингыр зыхуэдэм теухуа тхыгъэ. Абы ипкъ иткIэ, Къэбэрдей-Балъкъэр Республикэм и Iэтащхьэ Къанокъуэ Арсен Кавказ Ищхъэрэ федеральнэ округым и щIыналъэхэм я унафэщIхэм ящыщу еплIанэ, УФ-м и щIыналъэхэм я унафэщIхэм ящыщу 35-нэ увыпIэр иIыгъщ.
Рейтингхэр щызэхигъэувэкIэ, «Медиалогие» ООО-м цIыхубэ хъыбарегъащIэ IуэхущIапIэу мин 11-м щIигъум къытрадзэхэр къегъэсэбэп.
